[pic] | EUROOPA ÜHENDUSTE KOMISJON | Brüssel 31.8.2005 KOM(2005) 403 lõplik 2001/0004 (COD) KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb Euroopa Parlamendi ja nõukogu direktiivi vastuvõtmist, mis käsitleb masinaid ja millega muudetakse direktiivi 95/16/EÜ KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb Euroopa Parlamendi ja nõukogu direktiivi vastuvõtmist, mis käsitleb masinaid ja millega muudetakse direktiivi 95/16/EÜ 1. TAUST Nõukogule ja Euroopa Parlamendile ettepaneku [KOM(2000) 899 - 2001/0004 (COD)] edastamise kuupäev vastavalt asutamislepingu artiklile 95 | 26. jaanuar 2001 | Majandus- ja sotsiaalkomitee arvamuse kuupäev | 12. september 2001 | Euroopa Parlamendi arvamuse kuupäev, esimene lugemine | 4. juuli 2002 | Muudetud ettepaneku [KOM(2003) 48 - 2001/0004 (COD)] edastamise kuupäev | 11. veebruar 2003 | Nõukogu ühise seisukoha vastuvõtmise kuupäev | 18. juuli 2005 | 2. KOMISJONI ETTEPANEKU EESMÄRK Esialgse ettepaneku eesmärk oli tagada direktiivi reguleerimisalasse kuuluvate toodete vaba liikumine, tagades kõrgetasemelise kaitse tervisekaitse, ohutuse ja tarbijakaitse valdkonnas. Reguleerimisalasse kuuluvad tooted on eelkõige masinad ja masinatega koos kasutatavad tooted. Vastavalt 1994. aasta Molitori aruande järeldustele oli esialgse ettepaneku eesmärk erinevate mõistete parem määratlemine, teatud aspektide selgitamine ja ühtse kohaldamise parem tagamine. Sel eesmärgil parandati vastavushindamise ja turujärelevalve menetluste selgitusi, et vältida nende menetluste erinevaid tõlgendusi. Masinadirektiivi uuesti läbivaatamise esialgne ettepanek valmistati ette kõrgetasemelise sõltumatute, erineva taustaga ekspertide grupi poolt koostatud ettepanekute põhjal. Arvesse võeti ka muudetud direktiivi 89/392/EMÜ[1] praktikas rakendamisel saadud kogemusi. Esialgse ettepaneku põhielemendid olid järgmised: - direktiivi reguleerimisala parem määratlemine, piiri selgitamine teiste direktiividega, eelkõige madalpinget[2] ja lifte[3] käsitlevate direktiividega, ja mõiste „osaliselt komplekteeritud masin“ selgem kirjeldus; - turujärelevalve ja vastavushindamise asutustest teavitamisega seotud sätete rangemaks muutmine; - teatud kategooria masinate täieliku kvaliteedi tagamise menetluse kasutuselevõtmine. Komisjon lisas oma paljud Euroopa Parlamendi soovitused muudetud ettepanekusse direktiivi edasise parendamise eesmärgil. 3. KOMMENTAARID ÜHISE SEISUKOHA KOHTA 3.1. Üldised märkused ühise seisukoha kohta Nõukogu võttis ühise seisukoha ühehäälselt vastu. Ühise seisukohaga viiakse komisjoni muudetud ettepanekusse sisse mitmed muudatused, mis oluliselt parendavad teksti, säilitades selle esialgse eesmärgi direktiivi kohaldamist täpsustada ja lihtsustada. Euroopa Parlamendi poolt esimesel lugemisel pakutud peamised muudatusettepanekud, nagu tootja vastavusdeklaratsiooni abil isesertifitseerimise kasutuselevõtmine kolmanda isiku sertifitseerimise asemel suurema ohtlikkusega masinate puhul harmoneeritud standardite täieliku kohaldamise korral ja teavitatud asutuste nõuete rangemaks muutmine, on ühises seisukohas olemas. Paljud ühises seisukohas esitatud muudatused käsitlevad teksti ülesehituse parendamist või on keelelised parandused, mis ei muuda direktiivi sisulist tähendust ega praktikas rakendamist. Eelkõige on kohandatud olulisi tervisekaitse ja –ohutusnõudeid käsitleva I lisa ülesehitust, et see oleks võimalikult ligilähedaselt vastavuses kehtiva direktiivi ülesehitusega. Lisaks on muudetud ettepaneku I lisa 7. ja 8. peatüki olulised tervisekaitse- ja ohutusnõuded liidetud tõstmist ja inimeste tõstmist käsitlevate 4. ja 6. peatükiga. 3.2. Euroopa Parlamendi muudatused, mis sisalduvad muudetud ettepanekus tervikuna, osaliselt või põhimõtteliselt ja on ühisesse seisukohta tervikuna, osaliselt või põhimõtteliselt sisse viidud Järgmised muudatused on viidud, mõnedel juhtudel muudatustega, ühisesse seisukohta: Muudatus 14 reguleerimisala ja väljajätmiste kohta (osaliselt), muudatus 15 määratluste kohta (osaliselt), muudatus 16 viite kohta direktiivile 92/59/EMÜ (tervikuna), muudatused 17 ja 82 turuleviimise ja kasutuselevõtu kohustuste kohta (osaliselt), muudatus 18 liikumisvabaduse kohta (tervikuna), muudatus 22 vastavushindamise kohta (põhimõtteliselt, kuid viidud I lisasse, üldpõhimõtted), muudatus 23 vastavushindamise kohta (tervikuna), muudatus 27 CE-märgistuse kohta (osaliselt), muudatus 30 teavitatud asutuste kohta (põhimõtteliselt), muudatused 36 ja 45 juhtimissüsteemide ohutuse ja töökindluse kohta (osaliselt), muudatus 41 I lisa mõistete kohta (osaliselt), muudatus 42 ohutuse tagamise põhimõtete kohta (tervikuna), muudatus 49 kinnitatud kaitsepiirete kohta (osaliselt), muudatus 51 elektritoite kohta (põhimõtteliselt), muudatus 56. masina märgistuse kohta (osaliselt), muudatus 74 vastavusdeklaratsiooni kohta (põhimõtteliselt), muudatus 75 vastavusdeklaratsiooni kohta (osaliselt), muudatus 80 asutustest teavitamise miinimumnõuete kohta (osaliselt). 3.3. Euroopa Parlamendi muudatused, mis sisalduvad muudetud ettepanekus tervikuna, osaliselt või põhimõtteliselt ja mida ei ole ühisesse seisukohta sisse viidud Järgmised muudatused viidi muudetud ettepanekusse, kuid ei viidud sellisel kujul ühisesse seisukohta: Muudatus 2 põhjenduse kohta, mis selgitab tööstusalade väljajätmist, muudatus 3 põhjenduse kohta, mis selgitab meditsiiniseadmete väljajätmist, muudatus 47 stabiilsuse kohta, muudatus 59 kaasaskantavate käeshoitavate ja/või käsijuhitavate masinate kasutusjuhendite kohta, muudatus 62 tõstemasinate katsetamise kohta, muudatus 63 tõstemasinate liikumise kontrollimise kohta, muudatus 64 tõstemasinate koormuse kontrolli kohta, muudatus 66 kettide ja trosside märgistuse kohta, muudatus 69 inimeste tõstmise masinate märgistuse kohta, muudatus 72 ehitustõstukite kaitseseadmete kohta ja muudatus 76 CE-märgistuse kohta. 3.4. Euroopa Parlamendi muudatused, mis ei sisaldu muudetud ettepanekus ja mida ei ole ühisesse seisukohta sisse viidud Järgmisi muudatusi ei viidud muudetud ettepanekusse ega ühisesse seisukohta: Muudatus 1 põhjenduse kohta, mis käsitleb keskkonnasõbralikkust, muudatus 4 ohutuid masinaid käsitleva põhjenduse kohta, muudatus 5 põhjenduse kohta, mis käsitleb laadaplatsidel ja lõbustusparkides kasutatavaid seadmeid, muudatused 6, 7, 8 ja 11 põhjenduse kohta, mis käsitleb CE-märgistust ning vabatahtlikku sertifitseerimist ja märgistust, muudatused 9, 20 ja 32 komiteemenetlust käsitlevate põhjenduste kohta, muudatus 10 kõrgepingeseadmeid käsitleva põhjenduse kohta, muudatus 12 vanu masinaid käsitleva põhjenduse kohta, muudatus 13 põhjenduse kohta, mis käsitleb õigusaktide kodifitseeritud versioone, muudatus 19 harmoneeritud standardite kohta, muudatus 24 vastavushindamise kohta, muudatus 25 osaliselt komplekteeritud masinate kohta, muudatus 26 teavitatud asutuste kohta, muudatused 28 ja 29 turujärelevalve kohta, muudatus 31 konfidentsiaalsuse kohta, muudatused 33 ja 37 liftidirektiivi kohta, muudatus 34 uue lähenemisviisi kontseptsiooni hindamise kohta, muudatus 35 direktiivi jõustumise kohta, muudatus 40 eelmärkuste kohta I lisas, muudatus 44 seadmete käsitsemise ja transportimise kohta, muudatus 50 masinate istekohtade kohta, muudatus 55 ohualas viibivate inimeste takistamatu liikumise kohta, muudatus 58 kasutusjuhendite kohta, muudatus 60 vibratsiooninõuete kohta, muudatus 65 tõstmise kohta, muudatus 67 inimeste tõstmise või teisaldamise kontrolli kohta, muudatus 70 liikumispuudega inimeste tõstemasinate kohta, muudatused 71 ja 73 ehitustõstukite kohta, muudatus 77 tehnilise dokumentatsiooni kohta, muudatus 78 IX lisa kohta, muudatus 79 X lisa kohta, muudatus 83 andmebaasi loomist käsitleva põhjenduse kohta. 3.5. Euroopa Parlamendi muudatused, mis ei sisaldu muudetud ettepanekus, kuid mis on sisse viidud ühisesse seisukohta Järgmisi muudatusi ei lisatud muudetud ettepanekusse, kuid viidi sisse ühisesse seisukohta: Muudatus 48 kaitsepiirete ja kaitseseadmete nõutavate omaduste kohta ja osa muudatusest 57 kasutusjuhendite kohta, mis kõrvaldas nõude, et „ kasutusjuhend peab piirduma kõnealuse seadmega “. 3.6. Nõukogu ühise seisukohaga sisseviidud muud muudatused võrreldes muudetud ettepanekuga Muudatused põhjenduste osas Muudetud ettepaneku 1. põhjendust muudeti veidi, et muuta seda selgemaks. 4. põhjendus jäeti muudetud ettepanekust välja, kuna see ei kehtinud enam ühise seisukoha tekstis tehtud muudatuste valguses. Muudetud ettepaneku 6. ja 7. põhjendust ei viidud ühisesse seisukohta. Muudetud ettepaneku 8. põhjendus lahutati ühises seisukohas kaheks uueks, 5. ja 6. põhjenduseks. Ühise seisukoha uut 6. põhjendust muudeti selguse huvides. Muudetud ettepaneku 9. põhjendust peeti üleliigseks ja see jäeti välja. Ühisesse seisukohta lisati uus 7. põhjendus, mis selgitab seost nõukogu direktiiviga 89/655/EMÜ. Artiklit 9 käsitlev uus 11. põhjendus lisati ühisele seisukohale. Muudetud ettepaneku 13. põhjendust muudeti veidi ühises seisukohas. Muudetud ettepaneku 14. põhjendust muudeti veidi ühises seisukohas. 19. põhjendust muudeti veidi, et kajastada ühises seisukohas tehtud muudatusi artiklis 16. Muudetud ettepaneku 24. põhjendust muudeti ja see nummerdati ühises seisukohas ümber põhjenduseks 28. Muudetud ettepaneku 27. põhjendust muudeti vastavalt institutsioonidevaheliselt kokkulepitud standardtekstile ja nummerdati ühises seisukohas ümber põhjenduseks 26. Ühisesse seisukohta lisati uus 27. põhjendus, mis julgustab liikmesriike koostama ja avalikustama tabeleid, mis näitavad direktiivi ja liikmesriikide ülevõtmismeetmete vastastikuseid seoseid. Artiklite muudatused Muudetud ettepaneku artikli 1 lõiget 1 muudeti ühises seisukohas, et loetleda ühemõtteliselt kõik direktiiviga hõlmatud toodete kategooriad. Muudetud ettepaneku artikli 1 lõiget 2 muudeti ühises seisukohas, et täpsustada direktiivi reguleerimisala järgmiselt: - kõrvaldades üleliigsed tootekategooriate väljajätmised, nagu tavapärased „ komponendid “ punktis a, „ tööstusalad tervikuna “ punktis m ja „ meditsiiniseadmed “ punktis n, millest ükski ei vasta artikli 1 lõikes 1 loetletud kategooriatele; - punktist d jäetakse välja kõik relvad, kuna direktiivi ohutusnõuded ei ole seda liiki toodete jaoks kohased; - punktis e sätestatakse, et põllumajandus- ja metsatraktorid jäetakse välja riskide osas, mis on kaetud direktiiviga 2003/37/EÜ[4], et parendada selliste masinate ohutust ja võtta arvesse uusi õigusakte; - punktiga h lisatakse väljajätmine „ laboratooriumides ajutiselt kasutatavad spetsiaalselt teaduslikeks uurimistöödeks projekteeritud ja valmistatud masinad “, mille suhtes ei ole mõistlik direktiivi kohaldada; - muudetud ettepaneku punktist l „ iga liiki mootorid “ kõrvaldamine, kuna need on hõlmatud kategooriaga „ osaliselt komplekteeritud masinad “. Muudetud ettepaneku artiklit 2 muudeti ühises seisukohas, et parandada õigusselgust ja loetavust ning saavutada suurem kooskõla uue lähenemisviisi põhimõtetega: - sissejuhatava lause tähendust täpsustati selliselt, et direktiivis tähendab „ masin “ artikli 1 lõike 1 punktides a kuni f loetletud tooteid; - muudetud ettepaneku punktide a ja b „ masina “ mõisteid parandati keeleliselt ja ühendati ühises seisukohas punkti a mõisteks; - muudetud ettepaneku punkti d mõistet „ ohutuskomponent “ parandati ühises seisukohas keeleliselt ja see nummerdati ümber punktiks c. Lisaks paigutati ohutuskomponentide loetelu ühises seisukohas uude V lisasse ja see muudeti soovituslikuks; - ühisesse seisukohta viidi punkti e sisse mõiste „ ketid, trossid ja lindid “ uus määratlus; - muudetud ettepaneku punkti f mõistet „ eemaldatav jõuülekandemehhanism “ parandati keeleliselt; - punkti g mõistet „ eemaldatav jõuülekandemehhanism koos kaitsepiiretega “ muudetud ettepanekus peeti üleliigseks ja see jäeti ühisest seisukohast välja, kuna see on vaid üks paljudest ohutuskomponentide kategooriatest; - punkti h mõistet „ lööktoimeline kaasaskantav seade “ muudetud ettepanekus peeti üleliigseks ja see jäeti ühisest seisukohast välja, kuna see on vaid üks paljudest masinakategooriatest; - punkti i mõistet „ osaliselt komplekteeritud masin “ muudetud ettepanekus parendati keeleliselt, et see sobiks paremini mõistega „ masin “, ja see nummerdati ühises seisukohas ümber punktiks g; - punkti j mõistet „ turulelaskmine “ muudetud ettepanekus muudeti, et kajastada paremini masinadirektiiviga hõlmatud toodete turuolukorda, ja see nummerdati ühises seisukohas ümber punktiks h; - punkti k mõistet „ tootja “ muudetud ettepanekus parandati keeleliselt ja nummerdati ühises seisukohas ümber punktiks i; - punkti m mõistet „ kasutuselevõtmine “ muudetud ettepanekus muudeti, kuna selle viimast osa peeti üleliigseks, ja see nummerdati ühises seisukohas ümber punktiks k; - punkti n mõistet „ harmoneeritud standard “ muudetud ettepanekus parandati keeleliselt ja nummerdati ühises seisukohas ümber punktiks l. Muudetud ettepaneku artiklit 3 parandati keeleliselt. Muudetud ettepaneku artiklit 4 parandati keeleliselt. Muudetud ettepaneku artiklit 5 parandati keeleliselt. Muudetud ettepaneku artiklit 6 parandati keeleliselt. Muudetud ettepaneku artiklit 8 muudeti, võttes arvesse muudatusi ohutuskomponentide loetelus artikli 8 lõike 1 punktis a, viies artikli 8 lõike 1 punktis b osutatud meetmed regulatiivkomitee menetluselt üle artikli 8 lõike 2 nõuandemenetlusele ja kõrvaldades artikli 8 lõike 1 punktides c ja d toodud meetmed, mis muutusid pärast I lisa muutmist üleliigseks. Ülaltoodud muudatuste tõttu nummerdati muudetud ettepaneku artikli 8 lõike 1 punkt e ümber lõike 1 punktiks b. Muudetud ettepaneku artiklit 9 muudeti, et teha menetlus selgemaks. Eelkõige on ühises seisukohas erimeetmete vastuvõtmise tingimusena sätestatud see, et vastavalt artiklis 10 viidatud harmoneeritud standardi vaidlustamise menetlusele leiab komisjon, et harmoneeritud standard ei vasta täielikult olulistele tervisekaitse- ja ohutusnõuetele, mida see hõlmab, või et vastavalt artiklis 11 viidatud menetlusele leiab komisjon, et tootepõhine kaitseklausel on õigustatud. Muudetud ettepaneku artiklit 11 muudeti selliselt, et huvigrupid oleksid komisjoni otsusest selle kohta, kas liikmesriigi võetud meetmed on õigustatud või mitte, paremini informeeritud. Muudetud ettepaneku artiklit 12 muudeti, et parandada direktiivi loetavust ja kohaldamist praktikas: - muudetud ettepaneku lõiget 1 muudeti keeleliselt, võttes arvesse muudatusi menetlustes; - muudetud ettepaneku lõikes 2 esitatud menetlus jäeti välja, sest seda peeti liiga bürokraatlikuks; - lõiget 3 muudetud ettepanekus parandati keeleliselt ja nummerdati ühises seisukohas ümber lõikeks 2; - lõiget 4 muudetud ettepanekus parandati keeleliselt, alternatiiv b „ IX lisas ettenähtud menetlus harmoneeritud standardite kohandamiseks“ jäeti välja lisaväärtuse puudumise tõttu ja lõige nummerdati ühises seisukohas ümber lõikeks 3; - lõiget 5 muudetud ettepanekus parandati keeleliselt ja nummerdati ühises seisukohas ümber lõikeks 4. Muudetud ettepaneku artiklit 13 parandati keeleliselt ja ühises seisukohas lisati paremat jälgitavust ja õiguskindlust tagavad nõuded. Muudetud ettepaneku artiklit 14 parandati keeleliselt. Muudetud ettepaneku artiklit 15 muudeti, jättes teise lõike välja. Muudetud ettepaneku artiklit 16 muudeti keeleliselt, et praktilist kohaldamist hõlbustada. Muudetud ettepaneku artiklit 17 parandati keeleliselt. Muudetud ettepaneku artiklit 18 parandati keeleliselt. Artiklisse 19 lisati ühise seisukohaga teine lõige, et rõhutada turujärelevalve koordineerimise tähtsust. Muudetud ettepaneku artiklit 22 muudeti vastavalt institutsioonidevaheliselt kokkulepitud standardsättele. Muudetud ettepaneku artiklit 24 parendati keeleliselt ja muudeti selleks, et luua ühemõttelised piirid teiste direktiividega ja ühitada masinadirektiivi ja liftidirektiivi vaheline terminoloogia. Muudetud ettepaneku artiklit 25 parandati keeleliselt. Muudetud ettepaneku artiklit 26 muudeti vastavalt institutsioonidevaheliselt kokkulepitud standardvormile. Ühisesse seisukohta lisati uus artikkel 27, et kergendada siseriiklike õigusaktide järkjärgulist väljalülitamist lööktoimeliste kantavate masinate osas. Muudatused lisades Muudetud ettepaneku I lisas nimetati pealkiri „Eelmärkused“ ümber pealkirjaks „Üldpõhimõtted“ ja seda parandati keeleliselt ühises seisukohas. Lisaks visandati ühise seisukoha punktis 1 ohu hindamise ja ohu vähendamise iteratsiooniprotsess. Muudetud ettepaneku I lisa punktis 1.1.1 muudeti mõisteid, et ühitada neid standardimisel kasutatavate terminitega, ja selguse huvides lisati ühises seisukohas mõistete „ettenähtud kasutamine“ ja „põhjendatult ettenähtav väärkasutamine“ määratlused. I lisa punkti 1.1.2 „Ohutuse tagamise põhimõtted“ muudetud ettepanekus parandati keeleliselt ühises seisukohas. Muudetud ettepaneku I lisa punkti 1.1.3 „Ergonoomika“ muudeti ja see nummerdati ühises seisukohas ümber punktiks 1.1.6. Muudetud ettepaneku I lisa punkti 1.1.5 „Valgustus“ muudeti veidi ja see nummerdati ühises seisukohas ümber punktiks 1.1.4. Muudetud ettepaneku I lisa punkti 1.1.6. „Masina käsitsemist hõlbustav konstruktsioon“ muudeti keeleliselt ja see nummerdati ühises seisukohas ümber punktiks 1.1.5. I lisa punkti 1.2.1 „Juhtimissüsteemide ohutus ja töökindlus“ muudetud ettepanekus: kontseptsioon visandati ühises seisukohas paremini, võttes arvesse direktiivi kohaldamise kogemusi. Muudetud ettepaneku I lisa punktile 1.2.2 „Käsijuhtseadmed“ anti selle algne nimetus „Juhtimisseadised“ ja seda muudeti ühises seisukohas, võttes arvesse direktiivi kohaldamise kogemusi. Muudetud ettepaneku I lisa punkti 1.2.3 „Käivitamine“ muudeti ühises seisukohas, võttes arvesse tootmispraktikat. Muudetud ettepaneku I lisa punkti 1.2.4 „Seiskamine“ muudeti ja ühisesse seisukohta lisati punkt 1.2.4.2 „Seiskamine käitamise ajal“, et tõhustada tööstuses kasutatavate meetodite ohutust. Muudetud ettepaneku I lisa punkt 1.2.5 „Juhtimis- või töötamismooduste valiku lüliti“ nimetati ühises seisukohas ümber punktiks „Juhtimis- või töötamisviiside valik“ ja seda muudeti veidi. Muudetud ettepaneku I lisa alapunkt 1.2.6 „Energiavarustuse häired“ arendati ühises seisukohas üksikasjalikumalt välja. Muudetud ettepaneku I lisa alapunkt 1.2.7 „Juhtimisahela tõrge“ jäeti välja, kuna leiti, et risk on kohaselt kaetud ühise seisukoha uues alapunktis 1.2.1 „Juhtimissüsteemide ohutus ja töökindlus“. Muudetud ettepaneku I lisa alapunkt 1.2.8 „Tarkvara“ jäeti välja, kuna leiti, et risk on kohaselt kaetud ühise seisukoha uues alapunktis 1.7.1.1 „Teave ja infoseadised“. Muudetud ettepaneku I lisa alapunkti 1.3 „Kaitse mehaaniliste ohtude“ eest muudeti ühises seisukohas selguse huvides keeleliselt. Muudetud ettepaneku I lisa alapunkti 1.4 „Kaitsepiirete ja kaitseseadiste nõutavad omadused“ muudeti ühises seisukohas selguse huvides. Muudetud ettepaneku I lisa alapunkti 1.5 „Töötamis- ja juhtimiskohtade nõutavad omadused“ muudeti ja selgitati, kuna leiti, et mõned osad on hõlmatud ühise seisukoha uue alapunktiga 1.2 „Juhtimissüsteemid“. Saadud tekst paigutati ühises seisukohas alapunktidesse 1.1.7 „Töötamiskohad“ ja 1.1.8 „Istmed“. Muudetud ettepaneku I lisa alapunkti 1.6 „Muude ohtudega seotud riskid“ parandati keeleliselt ja see nummerdati ühises seisukohas ümber alapunktiks 1.5. Lisaks muudeti alapunkte 1.6.9 „Müra“, 1.6.10 „Vibratsioon“, 1.6.11 „Kiirgus“, 1.6.14 „Ohtlike materjalide ja ainete emissioon“ ja 1.6.16 „Libisemis-, komistamis- ja kukkumisoht“ muudetud ettepanekus veidi ühises seisukohas, et neid lihtsustada ja muuta nende kohaldamine efektiivsemaks. Muudetud ettepaneku I lisa alapunkti 1.7 „Hooldus“ muudeti keeleliselt ja see nummerdati ühises seisukohas ümber alapunktiks 1.6. Muudetud ettepaneku I lisa alapunkti 1.8 „Teave, hoiatused ja hoiatussüsteemid“ ja alapunkti 1.9 „Masina märgistus“ muudeti ja need ühendati ühises seisukohas lihtsustamise ja selguse huvides uueks alapunktiks 1.7 „Teave“. Muudetud ettepaneku I lisa alapunkti 1.10 „Kasutusjuhend“ parandati ja tehti oluliselt selgemaks, võttes arvesse direktiivi praktikas kohaldamise kogemusi, ning see liideti ühises seisukohas alapunktiga 1.7 alapunktina 1.7.4 „Teave“. Muudetud ettepaneku I lisa alapunkti 2.1 „Toiduainetetööstuse masinad ning kosmeetika- ja farmaatsiatööstuse masinad“ muudeti veidi ühises seisukohas direktiivi praktikas kohaldamise kogemuste alusel. Muudetud ettepaneku I lisa alapunkti 2.2 „Kaasaskantavad käeshoitavad ja/või käsijuhitavad masinad“ muudeti ühises seisukohas. Muudetud ettepaneku I lisa alapunkti 2.3 „Lööktoimelised kantavad kinnitusvahendid“ muudeti ja see nummerdati ühises seisukohas ümber alapunktiks 2.2.2 „Lööktoimelised kantavad kinnitus- ja muud masinad“. Muudetud ettepaneku I lisa alapunkti 2.4 „Puidu ja samalaadsete materjalide töötlemise masinad“ muudeti keeleliselt ja see nummerdati ühises seisukohas ümber alapunktiks 2.3 „Puidu ja puidusarnaste materjalide töötlemise masinad“. Muudetud ettepaneku I lisa alapunkti 3.1 „Üldist“ muudeti ühises seisukohas keeleliselt. Muudetud ettepaneku I lisa, alapunkt 3.1.2 „Valgustus“ jäeti välja, kuna vastav oht loeti piisavalt kaetuks üldise nõudega alapunktis 1.1.4 „Valgustus“ ühises seisukohas. Muudetud ettepaneku I lisa alapunkti 3.2 „Töötamiskohad“ muudeti veidi ühises seisukohas. Muudetud ettepaneku I lisa alapunkti 3.3 „Juhtimissüsteemid“ muudeti keeleliselt ühises seisukohas. Muudetud ettepaneku I lisa alapunkti 3.4 „Kaitse mehaaniliste ohtude eest“ muudeti ühises seisukohas, võttes arvesse direktiivi kohaldamise kogemusi ja eesmärgiga seda lihtsustada ja uuendusi soodustada. Muudetud ettepaneku I lisa alapunkti 3.5 „Kaitse muude ohtude eest“ muudeti keeleliselt ühises seisukohas. Muudetud ettepaneku I lisa alapunkti 3.6 „Näidikud“ muudeti ühises seisukohas. Muudetud ettepaneku I lisa alapunkti 4.1 „Üldist“ tehti ühises seisukohas mitmeid keelelisi muudatusi. Lisaks muudeti ühises seisukohas muudetud ettepaneku I lisa alapunkti 4.1.1 „Mõisted“, et ühitada see paremini standardimisel kasutatavate terminitega. Mõistete „tropp“, „abitõstevahend“ ja „nimikoormus“ määratlusi muudetud ettepanekus peeti üleliigseks ja need jäeti välja, aga mõiste „kandur“ toodi muudetud ettepaneku alapunktist 6.1.1 „Mõisted“ ühise seisukoha alapunkti 4.1.1 „Mõisted“. Ühisesse seisukohta lisati I lisa alapunkt 4.1.2.1 „Ebastabiilsusest tulenevad riskid“, kuna leiti, et direktiivis 98/37/EÜ oli see vajalik. Täiendavalt lisati ühisesse seisukohta alapunkt 4.1.2.8 „Liikumatuid vastuvõtuplatvorme teenindavad masinad“, milles sätestatakse selliste tõstemasinate kasulikud üldnõuded. Ühisesse seisukohta lisati I lisa alapunkt 4.1.3 „Otstarbele vastavus“, kuna leiti, et direktiivis 98/37/EÜ oli see vajalik. Muudetud ettepaneku I lisa alapunkt 4.2.4 „Ohud ohualas viibivatele inimestele“ jäeti välja, kuna leiti, et see on kaetud uue alapunktiga 4.1.2.8 „Liikumatuid vastuvõtuplatvorme teenindavad masinad“ ühises seisukohas. Muudetud ettepaneku I lisa alapunkti 4.3 „Märgistus“ muudeti ühises seisukohas keeleliselt, et ühtlustada terminoloogia standardites kasutatava kehtiva terminoloogiaga. Muudetud ettepaneku I lisa alapunkti 4.4 „Kasutusjuhend“ muudeti ühises seisukohas, et ühtlustada terminoloogia standardites kasutatava kehtiva terminoloogiaga. Muudetud ettepaneku I lisa punkti 5 „Allmaatöömasinatele esitatavad täiendavad olulised tervisekaitse- ja ohutusnõuded“ muudeti ühises seisukohas keeleliselt ja muudetud ettepaneku alapunkt 5.3 „Valgustus“ jäeti välja, kuna leiti, et vastav oht on piisavalt kaetud üldnõudega ühise seisukoha alapunktis 1.1.4 „Valgustus“. Muudetud ettepaneku I lisa alapunkti 6.1 „Üldist“ muudeti ühises seisukohas, liites sellega muudetud ettepaneku 8. peatüki üldised nõuded, ja muudetud ettepaneku alapunkt 6.1.1 „Mõiste“ paigutati alapunkti 4.1.1 „Mõisted“ alla ühises seisukohas. Muudetud ettepaneku I lisa alapunkti 6.2 „Käsijuhtseadised“ muudeti veidi ühises seisukohas. Muudetud ettepaneku I lisa alapunkti 6.3 „Kanduris või kanduril olevate inimeste ohustatus“ muudeti ühises seisukohas ja alapunkt 6.3.3 „Kandurile kukkuvate esemete põhjustatud risk“ tõsteti ühises seisukohas ümber muudetud ettepaneku alapunktist 8.1 „Kabiin“. Muudetud ettepaneku I lisa alapunkt 6.4 „Liikumatuid vastuvõtuplatvorme teenindavad masinad“ lisati ühisele seisukohale; selles tutvustatakse muudetud ettepaneku 7. ja 8. peatüki nõudeid üldisemal kujul. Muudetud ettepaneku I lisa alapunkti 6.5 „Märgistused“ muudeti veidi ühises seisukohas, täpsustades olulist teavet. Muudetud ettepaneku I lisa 7. ja 8. peatüki olulisi tervisekaitse- ja ohutusnõudeid muudeti ja kirjutati üldisemate nõuetena lahti ühise seisukoha 4. ja 5. peatükis. Muudetud ettepaneku II lisa „Deklaratsioonid“ muudeti veidi ja ühise seisukoha alapunkti 2 „Säilitamine“ nõuded tõsteti ümber muudetud ettepaneku VII, X ja XI lisast. Muudetud ettepaneku III lisa „CE-märgis“ muudeti ühises seisukohas veidi ja viimases lõigus sisalduv nõue, mis käsitleb teavitatud asutuse identifitseerimisnumbrit, tõsteti muudetud ettepaneku XI lisast ümber. Muudetud ettepaneku IV lisa „Masinate tüübid, mille suhtes tuleb kohaldada ühte artikli 12 lõigetes 4 ja 5 nimetatud menetlustest“ muudeti keeleliselt ühises seisukohas ja kolme juba direktiivis 98/37/EÜ olemasolevat kategooriat – “21. Loogikaseadmed turvafunktsioonide kindlustamiseks”, “22. Ümbermineku korral kaitsvad struktuurid” ja “23. Kukkuvate esemete eest kaitsvad struktuurid” – peeti vajalikuks ning need lisati loetellu. V lisa „Artikli 2 lõikes c nimetatud ohutusseadiste näidisloetelu“ tõsteti muudetud ettepaneku artiklist 2 ümber ja muudeti keeleliselt ühises seisukohas. Lisaks lisati kategooriad „2. Kaitseseadeldised, mis on mõeldud inimeste kohalolu kindlakstegemiseks“, „8. Seadised tõstemasinate laadimise ja ümberpaigutamise juhtimise järelevalveks“, „11. Mahalaadimissüsteemid potentsiaalselt ohtlike elektrostaatiliste laengute kogunemise vältimiseks“, „12. I lisa punktides 1.5.7, 3.4.7 ja 4.1.2.6 nimetatud energiapiirajad ja vabastusseadised“, „13. Müra ja vibratsiooni emissiooni vähendamise süsteemid“, „14. Ümbermineku korral kaitsvad struktuurid“, „15. Kukkuvate esemete eest kaitsvad struktuurid“, „16. Kahekäejuhtimisseadised“, „17. Inimeste ühelt vastuvõtuplatvormilt teisele tõstmiseks ja allalaskmiseks mõeldud masinate komponendid, mis kuuluvad järgmisse loetelusse…“ ühise seisukoha näidisloetellu. Muudetud ettepaneku VI lisa „Masina tehniline toimik“ muudeti, võttes arvesse direktiivi kohaldamise kogemusi praktikas, ja see nummerdati ühises seisukohas ümber VII lisaks. B osa, milles visandatakse nõuded osaliselt komplekteeritud masina asjakohasele tehnilisele dokumentatsioonile, lisati ühisesse seisukohta. Muudetud ettepaneku VII lisa „Vastavushindamine ja sisekontroll masina tootmise ajal“ muudeti keeleliselt ja see nummerdati ühises seisukohas ümber VIII lisaks. Lisaks jäeti välja teatud EÜ vastavusdeklaratsiooniga, CE-märgistusega ja tehnilise dokumentatsiooniga seotud kohustused, kuna need olid juba hõlmatud artikliga 5 ja uue VII lisaga ühises seisukohas. Muudetud ettepaneku VIII lisa „Sädemeohutu masina vastavushindamine“ jäeti välja, kuna välja jäeti ka artiklis 12 toodud vastavushindamisemenetlus, milles viidatakse sellele lisale. Muudetud ettepaneku IX lisa „IV lisas viidatud masinate adekvaatsus ühtlustatud standardite suhtes“ jäeti välja, kuna välja jäeti artiklis 12 toodud vastavushindamise menetlus, milles viidatakse sellele lisale. Muudetud ettepaneku X lisa „IV lisas viidatud masina EÜ tüübihindamine“ muudeti ja see nummerdati ühises seisukohas ümber IX lisaks „EÜ tüübihindamine“. Teatavad EÜ vastavusdeklaratsiooni, CE-märgistuse ja tehnilise dokumentatsiooniga seotud kohustused jäeti välja, kuna need on juba hõlmatud artikliga 5. Lisaks lisati nõuded EÜ tüübihindamissertifikaadi kehtivuse ning vastava tootja ja teavitatud asutuse vastutuse kohta. Muudetud ettepaneku XI lisa „Täieliku kvaliteedi süsteem IV lisas viidatud masinale“ muudeti ja see nummerdati ühises seisukohas ümber X lisaks „Täieliku kvaliteedi süsteem“. Teatavad EÜ vastavusdeklaratsiooniga, CE-märgistusega ja tehnilise dokumentatsiooniga seotud kohustused jäeti välja, kuna need olid juba hõlmatud artikliga 5 ja uue III lisaga. Muudetud ettepaneku XII lisa „Miinimumnõuded, millega liikmesriigid peavad teavitatud asutuste määramisel arvestama“ muudeti veidi ja see nummerdati ühises seisukohas ümber XI lisaks. Muudetud ettepaneku XIII lisa „Vastavustabel“, mis näitab vastavust direktiivi 98/37 osade ja muudetud direktiivi osade vahel, mis käsitlevad sama teemat, ajakohastati ja nummerdati ühises seisukohas ümber XII lisaks. 4. JÄRELDUS Komisjon leiab, et 18. juulil 2005 ühehäälselt vastu võetud ühine seisukoht selgitab veel enam teatud teemasid ja mõisteid ja parandab teatud nõuete sõnastust, muutmata selle ettepaneku eesmärke ja lähenemist. Seetõttu võib komisjon ühist seisukohta toetada. 5. DEKLARATSIOONID Komisjon tegi järgmised deklaratsioonid: Artikli 1 lõike 2 punkti e esimese taande suhtes, mis käsitleb põllu- ja metsamajanduslike traktorite väljajätmist direktiivi reguleerimisalast: „Nõukogu ja komisjon kinnitavad, et kõigi põllu- või metsamajanduslike traktoritega seotud tervist ja ohutust puudutavate aspektide hõlmamiseks ühes ühtlustatud direktiivis tuleb muuta direktiivi 2003/37/EÜ põllu- või metsamajanduslike traktorite, nende haagiste ja pukseeritavate vahetatavate masinate, ja nende masinate jaoks mõeldud süsteemide, nende osade ja eraldi seadmestike tüübikinnituse andmise kohta nii, et võetakse arvesse kõiki masinaid käsitleva direktiivi asjakohaseid ohte. Koos direktiivi 2003/37/EÜ muutmisega peaks muutma ka masinaid käsitlevat direktiivi, kustutades artikli 1 lõike 2 punkti e esimesest taandest väljendi „ohtude tõttu“.“ Artikli 7 kohta nõuetele vastavuse eeldamise ja harmoneeritud standardite kohta: „Komisjon deklareerib, et ta teeb kõik kooskõlas artikli 2 punktis 1 nimetatud standardimise volitustega, et iga standardi puhul, mille viited avaldatakse Euroopa Liidu Teatajas, oleks vastavate standardite võimalikel kasutajatel juurdepääs standardite sätete ja oluliste tervisekaitse- ja ohutusnõuete vahelist seost käsitlevale teabele. Seoses uue lähenemisviisi läbivaatamisega selgitatakse edaspidi, kuidas rakendada nõudeid sellise harmoneeritud teabe suhtes horisontaalselt kõigile uut lähenemisviisi käsitlevatele direktiividele.“ Artikli 16 lõike 3 kohta CE- märgistuse suhtes: „Ilma et see piiraks ühenduse õigusaktide kohaldamist, täpsustab komisjon seoses uue lähenemisviisi läbivaatamisega CE-märgise kõrvale muu siseriikliku, Euroopa või eramärgise lisamise tingimusi.“ [1] Nõukogu 14. juuni 1989. aasta direktiiv 89/392/EMÜ masinaid käsitlevate liikmesriikide õigusaktide ühtlustamise kohta, EÜT L 183, 29.6.1989, lk 9. Nimetatud direktiiv kodifitseeriti Euroopa Parlamendi ja nõukogu 22. juuni 1998. aasta direktiiviga 98/37/EÜ masinaid käsitlevate liikmesriikide õigusaktide ühtlustamise kohta, EÜT L 331, 23.7.1998, lk 1. Direktiivi on muudetud direktiiviga 98/79/EÜ (EÜT L 331, 7.12.1998, lk 1). [2] Nõukogu 19. veebruari 1973. aasta direktiiv 73/23/EMÜ teatavates pingevahemikes kasutatavaid elektriseadmeid käsitlevate liikmesriikide õigusaktide ühtlustamise kohta, EÜT L 77, 26.3.1973, lk 29. Direktiivi on muudetud direktiiviga 93/68/EMÜ (ELT L 220, 30.8.2003, lk 1). [3] Euroopa Parlamendi ja nõukogu 29. juuni 1995. aasta direktiiv 95/16/EÜ lifte käsitlevate liikmesriikide õigusaktide ühtlustamise kohta, EÜT L 213, 7.9.1995, lk 1. Direktiivi on muudetud määrusega (EÜ) nr 1882/2003 (ELT L 284, 31.10.2003, lk 1). [4] Euroopa Parlamendi ja nõukogu 26. mai 2003. aasta direktiiv 2003/37/EÜ põllu- või metsamajanduslike traktorite, nende haagiste ja pukseeritavate vahetatavate masinate, ja nende masinate jaoks mõeldud süsteemide, nende osade ja eraldi seadmestike EMÜ tüübikinnituse andmise kohta. ELT L 171, 9.7.2003, lk 1. Direktiivi on muudetud nõukogu direktiiviga 2004/66/EÜ (ELT L 168, 1.5.2004, lk 35).